VGA

VGA (Video Graphics Array) er en grafikkstandard for datamaskiner som først ble markedsført av IBM i 1987. VGA inngår i en familie sammen med tidligere grafikkstandarder som den til stor del er bakoverkompatibel med. VGA kan ses som en forbedring av sine forgjengere EGA (Enhanced Graphics Adapter) og CGA (Color Graphics Adapter). SVGA (SuperVGA) er en utvidelse av VGA, og er en standard fra VESA istedenfor IBM.

I dagligtale har det blitt vanlig å bruke betegnelsen VGA for enten den analoge grafikkstandarden, den 15-pinners skjermpluggen eller skjermkabelen, eller rett og slett selve oppløsningen 640x480. Denne oppløsningen er den minste fellesnevneren som støttes av stort sett alle dagens grafikkort, skjermer og operativsystemer. Det vil si at bilder kan vises på skjermen før datamaskinen blir konfigurert med drivere til skjermkortet. VGA-oppløsningen har også blitt populær på mobile enheter.

VGA har ”array” istedenfor ”adapter” i navnet fordi maskinvaren til å begynne med besto av en gate array-krets. Som det meste av IBMs maskinvare, ble også VGA kopiert av andre fabrikanter, og dette har medvirket til å gjøre den til en universell standard.

Noen av spesifikasjonene for VGA
256 KB videominne 
16- og 256-fargers modus
Fargepalett med 262144 vedier (seks bit for hver av rød, grønn og blå)
Valgfri 25,175 MHz eller 28,322 MHz masterklokke 
Maksimum 800 horisontale piksler 
Maksimum 600 linjer 
Oppfriskningsrater opp til 70 Hz
Grafiske moduser og tekstmoduser

 Eksterne lenker 
 VGA pinout and signals descriptions

Kategori:IKT-standarder
Kategori:IT-relaterte introduksjoner i 1987
Kategori:IBM personlige datamaskiner
Kategori:Datagrafikk
Kategori:Stikkforbindelser